Electron
Haec pagina particulis elementariis tractat. Si aliud quaeris quod etiam “Electron” appellatur, vide Electron (discretiva). Electron (-onis, m.) vel electro (-onis, m.) vel electronium in physica particularum elementariarum est particula subatomica signi e− sive β−, cuius onus electricum est onus unius negativi. Electrones ad primam generationem familiae leptonis pertinent, et plerumque habentur particulae elementariae quia eis non sunt elementa aut substructura nota. Electroni est massa constans quae 1/1836 fere protonis est. Quanticae electronis proprietates intrinsecum momentum angulare (volubilitatem) valoris dimidii numeri integri comprehendunt, unitatibus constantis Planckiani imminuti (ħ) expressas. Electron est fermion ab aequatione Diraciana(en) sive mare Diraciano descripta. Electron est minimae massae particula quae onus electricum habere potest. Ei onus electricum est –e. Massa electronis est massa protonis divisa in partes circiter 1852. Plurimi electrones in spatio circum nucleum atomi inveniuntur. Electronum fluxus inter atomos in filis conductoribus est quod fluxum electricum efficit. Sicut cum aliis particulis elementariis accidit, electronis massa quam minima est, ita ut electrones simul coniuncti particularum et undarum compartiantur. Quemadmodum mechanica quantica docet.